**Nájomná zmluva**

**č. 2-2020 NP**

**uzatvorená v zmysle zákona č. 116/1990 Zb. o nájme a podnájme nebytových priestorov podľa neskorších predpisov**

**Prenajímateľ**: Mesto Žilina so sídlom MsÚ, nám. Obetí Komunizmu, 013 31 Žilina,

IČO 00321796, konajúci prostredníctvom správcu

**Centrum voľného času**, Kuzmányho 105, 010 01 Žilina

Zastúpený: **PaedDr. Viera Popluhárová**- poverená výkonom funkcie riaditeľa CVČ

IČO: 37810961

DIČ: 2021643459

IČ pre DPH: nie sme platcom DPH

(ďalej tiež len ako **„prenajímateľ“**)

a

**Nájomca: Občianske združenie ŠK JUVENTA Žilina**

**Sídlo:** Gerlachovská 3104/3, 010 08 Žilina

**v zastúpení: Mgr. Marián Zrník**

**IČO:** 37911074

**DIČ:** 2022091049

(ďalej len ako **„nájomca“**)

**uzavreli podľa § 663 a nasl. Občianskeho zákonníka Nájomnú zmluvu, a to takto:**

**Článok 1**

**Predmet a účel zmluvy**

(1) Prenajímateľ je na základe zákona č. 138/1991 Zb. o majetku obcí a zriaďovacej listiny č. 02/002861 zo dňa 22.04.2002 správcom nehnuteľnosti – **Športová hala pri CVČ na Ul. V. Javorku,** na pozemku parc. č. 6544/1, ktorá je zapísaná v katastri nehnuteľností, vedenom Správou katastra v Žiline na liste vlastníctva č. 1100 pre Mesto Žilina, kat. územie Žilina, v prospech vlastníka Mesto Žilina.

(2) Touto zmluvou prenajímateľ prenecháva nájomcovi do užívania nehnuteľnosť uvedenú v predchádzajúcom odseku (ďalej len „predmet nájmu“).

(3) Účelom nájmu podľa tejto zmluvy je športové využitie – florbalová liga družstva ŠK Juventa.

**Článok 2**

**Doba nájmu**

Nájom sa uzatvára na dobu určitú:

**08.02.2020 (sobota) od 13:00 hod. – 16:00 hod.**

**09.02.2020 (nedeľa) od 09:00 hod. – 12:00 hod.**

**Článok 3**

**Nájomné**

(1) Nájomné za užívanie predmetu nájmu bolo dohodnuté vo výške **22 Eur/1 hodina (dni pracovného pokoja, štátne sviatky), z toho prevádzkové náklady za užívanie predmetu nájmu 15,60 Eur/1 hodina (dni pracovného pokoja, štátne sviatky).**

(2) Nájomca sa zaväzuje uhradiť nájomné **na účet prenajímateľa (SK36 5600 0000 0003 0378 2003)** najneskôr do 7 dní od vystavenia faktúry prenajímateľom. Prevádzkové náklady sa uhrádzajú na základe faktúry prenajímateľa v rovnakej lehote **na účet prenajímateľa (SK85 5600 0000 0003 0378 5001).**

(3) Pri platbe je nutné v oboch prípadoch uviesť ako **špecifický symbol** číslo nájomnej zmluvy (t.j. **2-2020 NP).**

**Článok 4**

**Osobitné dojednania**

(1) Nájomca sa zaväzuje užívať predmet nájmu len na dohodnutý účel riadnym spôsobom, chrániť ho pred poškodením a zničením a nezasahovať do nehnuteľnosti vlastníka. (2) Nájomca nie je oprávnený vykonať zmeny na predmete nájmu bez písomného súhlasu prenajímateľa a bez písomného súhlasu prenajímateľa nemá nárok na náhradu takto vynaložených nákladov.

(3) Nájomca nie je oprávnený prenechať predmet nájmu do podnájmu bez písomného súhlasu prenajímateľa.

(4) Nájomca sa zaväzuje dodržiavať bezpečnostné a požiarno-poplachové smernice prenajímateľa.

**Článok 5**

**Zmluvná pokuta**

(1) V prípade omeškania nájomcu s platením nájomného má prenajímateľ nárok na zmluvnú pokutu vo výške 0,05 % z dlžnej sumy za každý aj začatý deň omeškania.

(2) Ak nedôjde k vyprataniu predmetu nájmu po ukončení nájmu v zmysle ustanovenia článku 6 ods. 5 tejto zmluvy, je nájomca povinný uhradiť prenajímateľovi zmluvnú pokutu vo výške 1 000 €.

(3) Zaplatením zmluvnej pokuty nie je dotknutý nárok na náhradu škody.

(4) Zmluvná pokuta je splatná do 15-tich dní odo dňa porušenia povinnosti, ktoré zakladá nárok na zmluvnú pokutu.

**Článok 6**

**Ukončenie nájmu**

(1) Nájom sa končí uplynutím doby, na ktorú bol dojednaný alebo odstúpením od zmluvy. Zmluvu môže vypovedať ktorákoľvek zmluvná strana aj bez udania dôvodu.

(2) Nájomca sa zaväzuje dňom skončenia nájmu vrátiť prenajímateľovi prenajatý predmet nájmu v stave, zodpovedajúcom dojednanému spôsobu užívania, s prihliadnutím na bežné opotrebovanie a na vlastné náklady ho vypratať.

(3) Zmluvné strany sa dohodli, že ak nedôjde k vyprataniu predmetu nájmu po ukončení nájmu, prenajímateľ je oprávnený a nájomca to v plnom rozsahu berie na vedomie a súhlasí s tým, že prenajímateľ môže vypratať predmet nájmu aj sám na náklady nájomcu.

**Článok 7**

**Záverečné ustanovenia**

(1) Táto zmluva nadobúda platnosť dňom podpisu oboma zmluvnými stranami a účinnosť dňa 08.02.2020.

(2) Nájomca prehlasuje, že sa oboznámil so stavom predmetu nájmu.

(3) Táto zmluva bola vyhotovená v troch obsahovo rovnakých vyhotoveniach, z ktorých prenajímateľ preberá dve a nájomca jedno vyhotovenie.

(4) Zmluvné strany vyhlasujú, že túto zmluvu uzavreli slobodne, vážne a bez omylu, nebola uzavretá v tiesni za nápadne nevýhodných podmienok, zmluvu si prečítali, jej obsahu porozumeli a na znak súhlasu zmluvu podpisujú.

(5) Táto zmluva nadobúda účinnosť dňom nasledujúcim po dni zverejnenia podľa

§ 47 a Občianskeho zákonníka.

V Žiline, dňa 16.01.2020

Za prenajímateľa: Za nájomcu:

**PaedDr. Viera Popluhárová** **Mgr. Marián Zrník**

poverená výkonom funkcie riaditeľa CVČ predseda ŠK Juventa Žilina